Maart | 2009
Jy blaai in die argief vir 2009 Maart.
Maart 31, 2009 in Sonder kategorie
Dit wil voorkom of daar ten minste drie maniere is waarop beskikbare kennis en onkunde mense se reaksie tot talle vraagstukke beïnvloed:
Gebrek aan inligting – m.a.w. die afwesigheid van inligting, feite en/of waarneming.
Onder hierdie kondisie vind ons groot groeperings wat teenstrydige standpunte handhaaf – die verskille kan óf baie klein, óf baie groot wees, met alle skakerings tussen in. Die groeperings word sterk deur kulturele en/of tradisionele gebruike gelei, gewoonlik met ‘n kader van ingewydes om die standpunte te beskerm en te interpreteer. Die natuurlike voorbeeld hiervoor is die wêreld se religië. Daar is gewoon geen manier waarop een religië bo ‘n ander verkies kan word nie – behalwe dalk met beginsels van menseregte wat buite religië kan staan.
Die bestaan van ‘n magdom inligting, feite en kennis gebaseer op navorsing.
Onder hierdie omstandighede vind ons groot groeperings wat naasteby dieselfde standpunte handhaaf, tesame met kleiner groepe wat
a) die bestaande kennis verwerp,
b) wat onkundig is ten opsigte van sodanige kennis en
c) wat ‘n totaal ander interpretasie vir die bestaande inligting voorstaan.
Voorbeelde hier is o.a. HIV en VIGS, Itelligente Ontwerp, Kreasionisme, Kosmologie en Evolusie. So vind ons in bv. Kosmologie die konsep van doe Oerknal waarin ruimte en tyd ontstaan het. Hierdie interpretasie word deur die meeste kosmoloë onderskryf. Daarteenoor is daardie konsep van ‘n polsende heelal – ‘n minderheids posisie wat (nog) nie as vals bewys kan word nie.
Die bestaan van ‘n groot versameling inligting wat ondanks van die omvang steeds grootliks onvolledig is.
Hier vind ons groeperings van alle groottes met teenstrydige interpretasies vir dieselfde stel waarnemings. Soos met religië is daar ‘n hele spektrum van oorvleueling onder die verskillende interpretasies. ‘n Voorbeeld hiervan is natuurlik klimaatverandering, die faktore wat dit veroorsaak en spesifiek die mens se bydrae daartoe. Klimaatverandering as sulks is ‘n gegewe, die dispuut gaan daaroor wat die oorsake is en of ons iets daaraan kan doen. My persoonlike mening is dat ons feitlik geen beheer daaroor het nie en dat ons uiters min daartoe bydra. Die verskil hier met religië is dat, soos wat kennis verbreed, ons mettertyd wel tussen die verskillende interpretasies sal kan onderskei.
Om dus op hierdie tydstip groot aanpassings te doen, aanpassings wat groot beleggings sal vereis, wat ‘n onbekende uitwerking sal hê, ons duur te staan sal kom. Hierdie beleggings kan tans veel beter aangewend word vir ontwikkeling en armoedeverligting.
Maart 30, 2009 in Sonder kategorie
Die petrolprys het onlangs nogal geval – sien grafiek hiernaas. Dit is die petrolprys sedert middel 2005.
Daar is aan ons vertel dat kospryse omhoog geskiet het weens die petrolprys.
Het kospryse saam met die petrolprys gedaal?
Pas hoor ons dat die petrolprys vandeesweek weer gaan styg, en ‘n “ekonoom” sê op TV dat dit kospryse sal opjaag.
Maart 27, 2009 in Sonder kategorie
‘Tony, weet je wat jíj doet?
‘Auwauw!’ jankte Tony Tijger,
Mensje van Keulen (1946)
uit. Van aap tot zet (1990)
Regering se Alzheimers
Maart 26, 2009 in Sonder kategorie
Die politici dink (as hulle die slag so iets doen) dat ons ook aan Alzzies ly.
Die verskoning met die Dalai Lama-storie is nou glo (aldus Nkozasana Dlamini-Zuma) dat sport en politiek apart gehou moet word.
Maar sy ignoreer geriefshalwe dat in die dae van sportboikotte dit in orde was.
Maart 25, 2009 in Sonder kategorie
So, die gevaarlike en opruiende Dalai Lama gaan die aandag van die 2010 sokker aflei.
Gelukkig kyk die Prez nie krieket nie – ander word die komende krieket toernooi óók verbied.
Dalk moet ons maar alle events insluitende die Zuma-sirkus en die verkiesing laat uitstel?
Maart 24, 2009 in Sonder kategorie
dit was vandag mooiweer
ek sou graag my voete
diep laat wegsak
in die warm sand
maar dié plesier
word my ontneem
deur nóg ‘n onbeheerde brak
gebring deur baas of nooi
om die skoon wit strand
onverskillig te bekak
Maart 22, 2009 in Sonder kategorie
Stellenbosch Universiteit se Kweekskool vier sy 150 jarige bestaan! Is dit nie ‘n wonderlike, wonderlike prestasie nie?
Maar, op (byna) alle ander akademiese gebiede was daar enorme vooruitgang, dink maar aan fisika, biologie, sielkunde, medies, ens., ens.
Wat het die kweekskool vermag?
Dis ironies dat Darwin se Origin of Species óók 150 jaar gelede die lig gesien het. Tot vandag leef die meeste teoloë in ‘n evolusionêre duisternis – in ‘n biologiese sin sowel as in die verwerwing van nuwe kennis.
Maart 21, 2009 in Sonder kategorie
mammie’s liefste ding
in pappie’s grote schoenen
wat het daardie kind
geweet van lewe, liefde, soene
hartseer en berou
of hoe sy wêreld se gebeure
hulle later sou ontvou?
wat kan dié ou man
van daardie kinderlike innerlike
wat so onbevange
sy mammie en die kamera
Twee terme wat genadiglik uit ons politiek verwyn het, is Verlig en Verkramp – gelukkig saam met die politici wat daardeur beskryf word – hoewel Pik se pseudo filosofiese, pseudo wetenskaplike, pseudo humoristiese stukkies steeds in Die Burger se By verskyn – dalk was hy bloot ‘n pseudo verligte?
Hoe sal ons die nuwe geslag politici etiketteer?
Dr*l in die drinkwater
Maart 19, 2009 in Sonder kategorie
Die foto hiernaas kom uit ons plaaslike koerantjie, die False Bay Echo.
In die onderskrif by die foto, word vertel van die kind se passie vir die omgewing en dat ‘n beweging begin word vir kinders om deel te neem aand die World Cleanup Day.
Nou, wat ek weet van die strand by Noordhoek, is dat die voetpad van die parkeerterrein tot by die strand en verder besaai lê met honde ekskrement – dis só dig besaai dat jy dit onmoontlik kan mistrap (on second thoughts, dis presies wat jy doen: mistrap!).
Enniewhey, gegewe die toestand by Noordhoek, waarvan dink julle maak die kind daardie bolletjies?
Die eeste een wat reg raai, kry ‘n virtuele bottel rooiwyn as geskenk.